ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
11 พ.ค. 2558

สรุปภาวะตลาดภาคเช้า : SET เริ่มอ่อนแรง – SET ฟื้นตัวต่อจากปลายสัปดาห์ก่อน ด้วย Sentiment เชิงบวกภาวะตลาดต่างประเทศ รวมถึงแรงซื้อกลับในหุ้นกลุ่มแบงก์ อย่างไรก็ตาม จากที่ช่วงนี้ ปัจจัยในประเทศ ยังไม่มีอะไรโดดเด่นนัก ทำให้ช่วงท้ายเริ่มมีแรงขายเข้ามาอีกครั้ง หลังช่วงเช้าขึ้นไปทำจุดสูงที่ 1520 จุด มาปิดตลาดที่ 1513.82 จุด +3.31 จุด ด้วยมูลค่าซื้อขายที่ระดับ 1.5 หมื่นลบ. กลุ่มหลักแบงก์ และ ICT หนุนตลาด ปิดบวกกลุ่มละ +0.7% ส่วนพลังงานทรงตัว ด้านตลาดภูมิภาคอยู่ในแดนบวก
กลยุทธ์ที่แนะนำ :ช่วงบ่าย: คาดทรงๆ ถึงอ่อนตัว โดยติดตามแนวรับระยะสั้นบริเวณ 1505-1510 จุด หากต่ำกว่าสัญญาณลบจะกลับมาอีกครั้ง และมีแนวรับถัดไปที่ 1495 และ 1484 จุด ตามลำดับ ส่วนภาพรวมแนวโน้ม SET ช่วงนี้ จะลบล้างสัญญาณลบที่ทำไว้เมื่อสัปดาห์หก่อนได้ ต้องยืนเหนือระดับ 1518 จุดให้ได้ก่อน กลยุทธ์ หากต่ำกว่า 1505-1510 จุด ให้พิจารณาลดพอร์ต โดยเฉพาะพอร์ตระยะสั้นหรือนักเก็งกำไร ส่วนนักลงทุน รอซื้ออีกครั้งเมื่อเห็นระดับ 1484 จุด ทั้งนี้ หุ้นแนะนำตามสัญญาณเทคนิค ได้แก่ AKR (รับ 1.92 ต้าน 2.04 Cut 1.87)